SPRÁVA ZO ZAHRANIČNEJ PRACOVNEJ CESTY č.      33/ 2018

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský 

2.  Zahraničná pracovná cesta:
Belgické kráľovstvo, 1.2. (00:01) – 28.2.2018 (23:59)
Zahraničná pracovná cesta prerušená v dňoch:   
3.2.2018 –   4.2.2018 
10.2.2018 – 11.2.2018
17.2.2018 – 18.2.2018
24.2.2018 – 25.2.2018

Styčná kancelária SR pre výskum a vývoj v Bruseli, cestovné a pobytové náklady hradené CVTI SR
3.  Rámcový program pobytu:
Program zahraničnej pracovnej cesty sa vo februári 2018 riadil základným dokumentom – Štatútom Styčnej kancelárie pre výskum a vývoj v Bruseli. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
Dňa 21. februára 2018 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola príprava nadchádzajúceho tréningu pre projektových manažérov, ktorý sa uskutoční  v termíne od 18. do 20. apríla 2018 v Bruseli. Po prvý krát plánujeme rozšíriť účasť aj o projektových manažérov z iných členských krajín EÚ – informácie boli poslané partnerským inštitúciám / styčným kanceláriám pre výskum a inovácie v rámci siete IGLO. Koordinátormi podujatia / tréningu budú naďalej výhradne styčné kancelárie z V4. V súčasnosti evidujeme okrem 20 registrovaných účastníkov z V4 (8 záujemcov zo Slovenska) aj 5 ďalších projektových manažérov z ČŠ EÚ, čo je zároveň maximálny počet, aký vieme vzhľadom ku kapacite zasadacích miestností hostiť. 
Spoločne pripravujeme aj tradičnú V4 konferenciu, ktorá bude nadväzovať na priority Maďarska v oblasti výskumu a inovácií v rámci maďarského predsedníctva vo V4. Téma podujatia by sa mala týkať spolupráce medzi akadémiu a priemyslom. V súvislosti s prípravou konferencie spustíme komunikáciu na slovenských zástupcov, ktorí by sa podujatia v Bruseli mohli osobne zúčastniť a predstaviť výsledky svojej výskumno-inovačnej práce a reprezentovať Slovenskú republiku na tomto významnom podujatí. Predbežne uvažujeme o zapojení zástupcov UPJŠ / TUKE / TECHNICOM.

Dňa 21.2.2018 sa v Bruseli uskutočnilo predprípravné stretnutie členov novo-vznikajúcej V4 Task Force k príprave 9. RP, ktoré sa konalo pod záštitou maďarského predsedníctva v rámci V4. 

Na stretnutie bolo prizvané aj SI, ktorého svoju predbežnú pozíciu k 9. RP predstavilo medzi prvými z ČŠ – v marci 2017. 

Pozícia SI koreluje s predbežnými pozíciami členov V4 a doteraz dochádzalo ku konštruktívnej spolupráci medzi krajinami V4 a SI v oblasti VaVaI. 

Cieľom stretnutia, na ktorom boli detailne prezentované predbežné pozície ČŠ V4 + SI, bola diskusia k prienikom a k potenciálnej spolupráci počas negociácii k návrhu 9. RP v Rade EÚ. Spoločný prienik sa týka najmä oblasti SEaWP, odmeňovania osobných nákladov (súčasná situácia je podstatne nevýhodná pre celú EÚ-13); veľkosti projektov a levelu TRL, riadenia a hodnotenia, synergií ale zároveň aj napr. makro-regionálneho aspektu, partnerstiev a v neposlednom rade aj „cieľovo orientovanému prístupu / misiám“ v rámci 9. RP. 

Ďalšie zasadnutie V4 + SI Task Force sa uskutoční 13.3.2018 v Budapešti, na ktorom sa budú diskutovať nasledovné témy: 

•	Ako hodnotiť a aký je reálny vplyv / impact (aj z pohľadu SSH) projektov H2020 v regióne V4 + SI? Aké by mali byť merateľné parametre vplyvu v 9. RP všeobecne?
•	Odmeňovanie osobných nákladov: návrh na zlepšenie (model financovania)
•	Horizontálna podpora SEaWP v 9. RP – podpora excelentnosti naprieč EÚ (nie rozširovanie „slabších“ na úkor „silnejších“)
V priebehu ZPC som uskutočnil niekoľko osobných stretnutí a telefonických rozhovorov, ktoré sa týkali aktuálnych a pripravovaných výzvach a aktivitách vo VTI. Podrobné informácie sú uvedené v časti 4 tejto správy. 

IGLO CORE
Vo februári 2018 som sa zúčastnil tradičného zasadnutia IGLO CORE – zasadnutia vedúcich styčných kancelárii pre výskum, vývoj a inovácie v Bruseli. 

Hlavnou témou zasadnutia IGLO CORE z 5.2.2018 bola príprava a súvisiace aktivity k 9. rámcovému programu EÚ pre výskum a inovácie (ďalej len „9. RP“) na národnej a európskej úrovni. 

Hlavným rečníkom zasadnutia bola Malgorzata Misiewicz z Unit-u A.5 (DG RTD), ktorý zodpovedá za prípravu a priebeh verejnej konzultácie k 9.RP.  Unit A.5 zároveň pripravuje aj hodnotenie vplyvu (impact assessment) k 9.RP a v minulosti zodpovedal za ex-post hodnotenie 7.RP (približne 200 prijatých odpovedí) a strednodobé hodnotenie Horizont 2020 (približne 3.000 prijatých odpovedí). 

DG RTD sa v rámci verejnej konzultácie o fondoch EÚ v oblasti investícií, výskumu a inovácií, MSP a jednotnom trhu zameriava najmä na otázky č. 28 a č. 29, ktoré sú dôležité z pohľadu nastavenia politiky výskumu a inovácií ako potenciálnej priority Komisie. Pri vypĺňaní dotazníka sa odporúča podporiť význam a vplyv výskumu a inovácií a pridanú hodnotu RP. / je možné svoje odpovede podporiť aj pripojením pozičného dokumentu.

Komisia vyzýva všetkých partnerov, aby verejnú konzultáciu podporili a informovali o nej všetky zainteresované strany  - cieľom je prijať čo najväčší počet odpovedí/reakcií, čo Komisii (DG RTD) pomôže počas pripravovaných negociácií k viacročnému finančnému rámcu na roky 2021 – 2027. 

Konzultácia k 9. RP trvá v skutočnosti len 8 týždňov (štandardná lehota je 12 týždňov), k čomu sa DG RTD odhodlalo v dôsledku už prebiehajúcej debaty k viacročnému finančnému rámcu. Posledný termín na predloženie svojich odpovedí je 8. marec 2018. 

Z oznámenia Komisie k strednodobému hodnoteniu programu Horizont 2020 vyplynulo 8 odporúčaní (uvedené aj v tzv. „Lamyho správe”), ktoré by mali byť zohľadnené v príprave 9. RP. 

Z diskusie medzi účastníkmi IGLO CORE vyplynulo, že Komisia potrebuje nevyhnutne nastaviť smer „cieľovo orientovaného prístupu / misií” ešte počas funkčného obdobia súčasného EP.

Komisia má naďalej záujem o pozičné dokumenty k 9. RP. Skupina ČŠ EÚ (DE, SE a IT) v súčasnosti pripravuje národné pozičné dokumenty k „cieľovo orientovanému prístupu / misiám“, ktoré by mali obsahovať konkrétne odporúčania a návrh na zloženie „cieľovo orientovaného prístupu / konkrétnych misií“. Tieto dokumenty budú ČŠ používať aj počas samotných negociácií k 9. RP.

Očakáva sa, že Komisia predloží počas februára 2018 report k „cieľovo orientovanému prístupu / misiám“, ktorý vypracovala M. Mazzucato, odborníčka Komisie zodpovedná za prípravu tohto nového prístupu v 9. RP.

Nemecký Fraunhofer zverejnil svoj pozičný dokument k „cieľovo orientovanému prístupu / misiám“: https://www.fraunhofer.de/content/dam/zv/en/Institutes/international/brussels/finalpapers/Fraunhofer_Six%20Missions%20for%20Europe.pdf 
Fraunhofer verí v prístup, ktorý je založený na „cieľovo orientovanom prístupe / misiách“ s konkrétnymi cieľmi a výstupmi. Pre ďalšie diskusie navrhuje nasledujúce príklady: 

1) data sovereignty for the European citizen
2) the European haplobank - enabling cell-based therapy for every European citizen
3) circular products made in Europe: certified!
4) fully autonomous and zero-emission driving between main European cities by 2030
5) reduce the burden of anti-microbial resistance
6) citizen science for safe and healthy food

SLORD zároveň eviduje viacero pozičných dokumentov k „cieľovo orientovanému prístupu /misiám“, ktoré bude na webovej stránke priebežne aktualizovať: http://slord.sk/sk/odporucame/prehlad-pozicnych-dokumentov-k-cielovo-orientovanemu-pristupu-misiam-v-ramci-9.-rp.html?page_id=3316

IGLO FP Implementation WG

Dňa 8. februára 2018 sa konalo stretnutie skupiny IGLO FP Implementation na tému implementácie a komunikácie v rámci rámcových programov Európskej únie. Na zasadnutí vystúpila p. Alexandra Route (DG RTD), ktorá sa vo svojich prezentáciách venovala komunikácii a informovanosti v rámci programu Horizont 2020 (prezentácia je k dispozícii tu).

Hlavným cieľom v oblasti komunikácie je sústredenie sa na výstup a vplyv projektov. Využívanie komunikácie v rámci vedeckej sféry by malo byť viac zdôrazňované, hlavne vo vzťahu k širokej verejnosti a dopadov na ňu. Projekty, ktoré sú úspešne vybrané v rámci programu Horizont 2020, sú hodnotené na základe rôznych aspektov a to najmä: silný a prepracovaný manažment projektu, sľubné výsledky, efekt a vplyv na každodenný život občanov Európskej únie, ale aj rozpoznanie zo strany médií.

Samotná Európska Komisia v tomto ohľade začala viacero iniciatív na väčšie prepojenie vedeckej sféry so spoločnosťou. Príklady sú napríklad Horizon Magazine, Focus Area Booklet, alebo Booklet: "Did you know ?," ktorá je špecificky zameraná na širokú verejnosť, nie len na vedeckú komunitu. V týchto oblastiach zohrávajú čoraz dôležitejšiu úlohu aj sociálne médiá a Komisia sa v tomto smere snaží komunikovať skrz portál Twitter, Facebook a Youtube. 

Aby komunikácia fungovala, je potrebná hlavne kooperácia s príjemcami financovania a ich samostatné fungovanie v tejto oblasti. V programe Horizont 2020 je zadané ako povinné vyvíjať iniciatívu aj v komunikácii a projekty propagovať zo strany samotných vedcov a to v rámci článku 38. AGA. Ten tiež špecifikuje povinnosť a právo použiť emblém alebo logo Európskej únie ako súčasť propagácie. Komunikácia je kľúčová, ak majú vedci záujem o získanie financovania alebo ovplyvnenie spoločnosti skrz svoj projekt. 

Ďalšie zasadnutie  IGLO FP Implementation WG sa uskutoční 8. marca 2018 v Bruseli. 

Prezentácia a popularizácia slovenského výskumu a inovácií
Kancelária SLORD v spolupráci so styčnými kanceláriami V4 a Stálym zastúpením Maďarska pri EÚ v Bruseli pripravuje V4 konferenciu, ktorá bude zameraná na maďarské priority pre oblasť výskumu a inovácií v rámci predsedníctva vo V4. V tejto súvislosti spustíme komunikáciu na úspešných slovenských predstaviteľov v oblasti výskumu a inovácií s cieľom ich aktívnej účasti na tomto podujatí v Bruseli. 
Okrem toho pripravujeme v prvom polroku seminár na tému bio degradovateľných plastov, na ktorom by bol hlavným rečníkom prof. P. Alexy z STU BA, ktorý svoj výskum úspešne aplikoval do praxe prostredníctvom spolupráce so súkromným sektorom. 
V rámci aktivít nadchádzajúceho slovenského predsedníctva vo V4 a konkrétne oblasti digitálnej agendy a kybernetických záležitostí plánujeme usporiadať jednodňovú konferenciu k problematike umelej inteligencie. Umelá inteligencia je fenomén, ktorý momentálne exponenciálne rastie a preniká do všetkých oblastí hospodárstva, ekonomiky, či bežného života ľudí. Európsky parlament, Európsky hospodársky a sociálny výbor, či JRC nedávno vydali k umelej inteligencii viacero štúdií, analýz a stanovísk. V apríli EK ohlásila publikáciu prvej širšej stratégie. Zorganizovanie odborno-populárnej konferencie na predmetnú tému by preto bolo vysoko aktuálne a z pohľadu zapojenie SK ako predsedníckej krajiny V4 aj pozitívne vnímané. V tomto kontexte v spolupráci so SZ SR pri EÚ v Bruseli pripravujeme organizáciu podujatia v prvej polovici júla, resp. druhej polovici septembra 2018 s kapacitou cca. 120 účastníkov v nových reprezentačných priestoroch  SZ SR pri EÚ v Bruseli. 

Prevádzkovanie informačného portálu
Počas februára 2018 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 1.850 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Február 2018		
Dátum	Čas	Miesto	Účastník (SLORD)	Účastníci	Podujatie	
1.2.2018	11:00-  15:00	Université Catholique de Louvain (UCL)
	Andrej Kurucz	Zástupcovia ČŠ, AK, EK, súkromného sektora, akadémie a odborných platforiem	SMI2G Workshop	
2.2.2018	10:30- 14:00	Université Catholique de Louvain (UCL)
	Andrej Kurucz	Zástupcovia ČŠ, AK, EK, súkromného sektora, akadémie a odborných platforiem	SMI2G Workshop	
13.2.2018	8:30-13:30	Norway House 	Andrej Kurucz
	Zástupcovia IGLO, AK, ČŠ (najmä EÚ-13)	Seminar on Innovative Public Procurement: Moving innovations	
14.2.2018
	13:00-16:30	Square de Meeûs 1	Andrej Kurucz	Zástupcovia IGLO a EK	Zasadnutie k projektu H2020: EXCEPT
	
21.2.2018	14:00-16:30	SZ HU pri EÚ v Bruseli	Andrej Kurucz	Nominovaní zástupcovia V4 + SI	V4 Task Force - FP9	
22.2.2018	10:00-14:30	Albert Borschette	Andrej Kurucz	Zástupcovia ČŠ, AK, EK	Zasadnutie Strategic Configuration Programme Committee H2020	

Stretnutia a rokovania

Február 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
2.2.2018	14:00-16:30	Université Catholique de Louvain (UCL)
	Andrej Kurucz
	Peter Beňo a zástupcovia Fakulty bezpečnostného inžinierstva (FBI) ŽU v Žiline	Príprava 9. RP a potenciálne zapojenie FBI ŽU v Žiline do H2020	Komisia zverejnila svoje oznámenie k strednodobému hodnoteniu programu Horizont 2020 začiatkom januára 2018. 	
5.2.2018	09:00-11:30	CLORA	Andrej Kurucz
	Zástupcovia IGLO CORE			
5.2.2018	11:40-13:30	CLORA	Andrej Kurucz
	Zástupcovia IGLO OPEN	Nástroj InnovFin – financie EÚ pre inovátorov	InnovFin poskytuje financovanie pre výskumný alebo inovačný projekt MSP, veľkej spoločnosti alebo výskumnej organizácie. Finančné nástroje InnovFin pokrývajú širokú škálu pôžičiek, záruk a financovania typu equity, ktoré môžu byť prispôsobené potrebám inovátorov. Financovanie sa poskytuje buď priamo, alebo prostredníctvom finančného sprostredkovateľa, zvyčajne banky alebo fondu.	
5.2.2018	14:00-16:30	Rada EÚ	Andrej Kurucz	Radoslav Repa, Peter Grebáč (SZ SR pri EÚ v Bruseli)	Príprava podujatia počas slovenského predsedníctva vo V4 na tému „umelá inteligencia“ 	V rámci aktivít nadchádzajúceho slovenského predsedníctva vo V4 a konkrétne oblasti digitálnej agendy a kybernetických záležitostí plánujeme usporiadať jednodňovú konferenciu k problematike umelej inteligencie. 	
8.2.2018	15:30-16:30	Rada EÚ	Andrej Kurucz	Členovia IGLO FP Implementation WG			
8.2.2018	15:30-16:30	Rada EÚ	Andrej Kurucz	Miloš Koterec (diplomatický poradca podpredsedu vlády SR pre investície a informatizáciu) a delegácia 	Príprava národnej koncepcie pre umelú inteligenciu, H2020; 9. RP; Európska inovačná rada (EIC)		
12.2.2018	9:00-17:30	SLORD	Andrej Kurucz
	Zástupcovia konzorcia projektu PLUGGY (H2020)	Rehearsal projektu PLUGGY (H2020)	Partnerom v konzorciu projektu H2020 je aj Technická univerzita v Košiciach a Východoslovenské múzeum v Košiciach. 	
14.2.2018	9:00-10:30	SLORD	Andrej Kurucz, SP
	prof. Ing. Peter Pavol Monka, PhD.
	Výstupy a odporúčania z informačného dňa EIT	S prof. Monkom sme prekonzultovali potenciálne zapojenie TU KE do aktuálnych výziev H2020 (vrátane EIT) a výber potenciálnych partnerov v konzorciu 	
14.2.2018	10:30-11:30	SLORD	Andrej Kurucz, SP
	D. Mamrillová (AZC, a.s.)	Rámcový program H2020	So zástupkyňou Skupiny AZC a.s. sme prekonzultovali potenciálne zapojenie do aktuálne otvorených výziev H2020 vrátane BBI JU. 	
16.2.2018	14:30-16:30	SLORD	Andrej Kurucz
	Catherine Collins (komunikačné oddelenie, DG RTD)	Účasť EÚ-13 v rámcových programoch EÚ pre výskum a inovácie		
19.2.2018	10:00-12:30	Rada EÚ	Andrej Kurucz	Jana Lopušná (SZ SR pri EÚ v Bruseli)	Podujatie v rámci SK PRES vo V4		
20.2.2018	13:00-14:30	Európsky parlament	Andrej Kurucz, TL
	Monika Smolková (poslankyňa EP)
Jozef Michálek (EP), Milan Géci (EP)	Odborný seminár k programu Horizont 2020 v Košiciach	Hlavnou témou diskusie bol pripravovaný odborný seminár na tému „Horizont 2020: európsky program podpory a stimulácie inovácií“, ktorý sa uskutoční 19. marca 2018 v priestoroch Technickej univerzity v Košiciach	
21.2.2018	9:00 – 11:30	PolSCA	Andrej Kurucz, TL, SP	Zástupcovia styčných kancelárii V4	Spolupráca styčných kancelárii na úrovni V4 – V4 konferencia a tréning pre projektových manažérov z krajín V4	Príprava spoločnej V4 konferencie, ktorá sa bude konať v júni 2018 na SZ HU pri EÚ v Bruseli a tréning pre projektových manažérov, ktoré organizujú partnerské inštitúcie V4	
23.2.2018	10:30-13:30	SLORD	Andrej Kurucz	Ľubica Pitlová (R O MŠVVaŠ SR), Jozef Pitel (SZ SR pri EÚ v Bruseli)	Návrh na zlepšenie systému podpory účasti SR v H2020		
27.2.2018	15:00-17:00	Rada EÚ	Andrej Kurucz	Karina Angelieva (SZ BG pri EÚ v Bruseli) a Emília Petríková 	Podujatie BG PRES 	Pripravované podujatie BG PRES má v kontexte prijatia záverov Rady záujem nadviazať aj na Bratislavskú deklaráciu mladých výskumníkov (SK PRES) prostredníctvom okrúhleho stola so zainteresovanými stranami (EP, EK, ČŠ, mladí výskumníci a odborné platformy)	

5.  Odporúčané závery:
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s plánom činnosti SLORD na rok 2018. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 2.3.2018
								
Správu schválil:  prof. RNDr. Ján TURŇA, CSc., generálny riaditeľ  ......................................